Upute za provedbu pub-kviza „Europski dan jezika 2026.”
Pripremite:
· odgovarajući broj listova za odgovore, kviz je predviđen za rješavanje na papiru u skupinama, preporučam timove od 4 člana
· prezentaciju (Google Sheets preko weba, po potrebi dostupna i PowerPoint varijanta)
· ako prezentirate na jednom zaslonu, zadnje tri stranice ovih uputa s pojašnjenjem pitanja i odgovora možete si isprintati ili otvoriti na mobitelu
Provedba:
· podijelite učenike po skupinama ili ih potaknite da se sami podijele u skupine po četvero. Svakoj skupini dajte primjerak lista za odgovore.
· pokrenite prezentaciju u pregledniku upisivanjem donje adrese u preglednik ili klikom na link (Ctrl+klik za otvaranje) Stranica je „žir” ,ne „zir”.
https://žir.hr/edl2026
· prezentaciju pokrenite na cijelome ekranu pritiskom na tipku F11 na tipkovnici.
· ako prezentaciju izvodite s proširenim zaslonom (dva zaslona, odvojeno projektor, odvojeno monitor) pritisnite S da biste otvorili bilješke prezentacije u kojima se nalaze pojašnjenja izgovora  
· preporučam igračima dati 30-60 sekundi za odgovor na pitanja. U kvizu je ukupno 18 pitanja. Timovi se dogovaraju o odgovorima i na kraju zaokružuju slovo kraj broja pitanja na listu za odgovore. 
· pročitajte pitanja igračima, ovo je važno za razumijevanje i olakšava im odgovaranje. Za neka pitanja u bilješkama prezentacije i ovom dokumentu priložen vam je fonetski izgovor stranih riječi. Pitanje 14 ima i zvučni zapis na klik.
· kad dođete do kraja prezentacije timovi se trebaju zamijeniti za listove za odgovore – svaki tim pregledava, ispravlja i broji bodove drugog tima.
· na zadnjem slajdu prve prezentacije nalazi se link na drugu prezentaciju s odgovorima. Kliknite na taj link i pokrenite drugu prezentaciju na cijelom ekranu pritiskom na F11 na tipkovnici. Ako prezentirate na dva zaslona, ponovno pritisnite S na tipkovnici da biste otvorili bilješke.
· prođite zajedno s igračima sve odgovore. Ukoliko imate vremena možete im pročitati i dodatne bilješke/pojašnjenja odgovora iz dokumenta „Europski dan jezika 2026 Pub Quiz - odgovori s bilješkama” ili iz bilježaka prezentacije. Neki odgovori pojašnjeni su slikama koje se otvaraju na zaslonu nakon odgovora. 
· nakon što timovi izbroje bodove, proglasite pobjednika.
Pitanja s izgovorom/transliteracijom stranih riječi za čitanje
4.
I države i gradovi često imaju različita imena na jezicima bliskih zemalja. Kao što mi Peeč zovemo Pečuhom, tako je Osijek na mađarskom Esek, na njemačkom Essek, a Ösek ga zovu na…
5.
Sestra ti je s putovanja donijela novi mobitel, uključuješ ga, a na zaslonu piše Kalo-Sorizma!
6.
Lako je pogoditi gdje se govore franse ili mađar, za sloven-Činu i slo-vEnščinu bubneš i šanse su 50/50 da ćeš pogoditi, ali za kaste-jano najbolje pitati nekoga tko gleda…
7.
”Meko” Š, odnosno SJ, čuje se u Poljskoj, Ukrajini i još jednoj nama susjednoj državi. Gdje to sjutra možeš sjesti na sladoled? 
8.
donald-kačazaš, odnosno “Paškopatkanje” na mađarskom jeziku u šali opisuje situaciju kada… 
11.
Na ruskom i ukrajinskom jeziku rakuna zovu jenot, na španjolskom mapaš, a Dancima i većini Europe Jimothy je vaskebjern, odnosno medvjed… 
12.
Neke talijanske none naljutit će se ako unučad pojede tanjur njezinih špageta, a na kraju ne napravi cipelicu, skarpetu, odnosno ne očisti tanjur… 
14.
Ljudi diljem Europe za broj 92 reći će “90 i 2”, Slovenci i Nijemci reći će “2 i 90”, a ka.tʁə.vɛ̃.duz, odnosno 4 puta 20 plus 12, kaže
15.
Da bi si olakšali posao, Europljani uglavnom ubijaju dvije muhe, dva zeca ili dvije ptice jednim udarcem. Tko će umjesto toga upiec dvie pječenije na jednim ognju, peći dva pečenja na jednoj vatri?
16.
Peti mjesec, maj, u Ukrajini je traven, u Češkoj cvjetni mjesec květen, a narod Sámi koji živi na području Laponije u Švedskoj, Finskoj i Norveškoj zove ga Miesse-mánnu, mjesec kad se tele…
17.
Iako zvuči kao vrsta stabla kojeg viđamo u parku, plAtano je u Španjolskoj vrsta voća. Malci ga obožavaju, a kako ga mi zovemo? 
18.
Što na snimanju svakog filma ili televizijske serije u Italiji u ruci drže đirafisti? 



Bilješke uz odgovore s dodatnim informacijama
2.
Puno država Europe ima više od jednog službenog jezika. Koji je od ponuđenih jezika službeni u najviše njih? 
njemački: Njemačka, Belgija, Austrija, Švicarska, Luksemburg, Lihtenštajn
talijanski: Italija, Švicarska, San Marino
francuski: Švicarska, Belgija, Luksemburg, Lihtenštajn
engleski: Irska, Malta, Ujedinjena Kraljevina
3.
Ako odlučiš naučiti sva 24 jezika Europske unije, koliko ćeš različitih pisama (abeceda) pritom naučiti čitati?
Latinicu, ćirilicu i grčku abecedu, slika prikazuje raspodjelu po državama
5. Sestra ti je s putovanja donijela novi mobitel, uključuješ ga, a na zaslonu piše Καλωσόρισμα!
“Kalosórisma” = Dobro došli
7. ”Meko” Š, odnosno Ś, čuje se u Poljskoj, Ukrajini i još jednoj nama suśednoj državi. Gdje to śutra možeš śesti na sladoled? 
Ś – glas i slovo u abecedi / azbuci u poljskom, crnogorskom, također u bjeloruskom i donjolužičkom jeziku. Izgovara se kao "meko" Š, poseban glas iz spojenog S i J. 
Primjeri uporabe fonema Ś u crnogorskom jeziku: śutra, śever, śeme, ośetiti, śediti, śekirati, śerav, pośekotina, śekira,
9.
Naša, ali i druge škole u blizini, idealna su mjesta za umarelle, talijanske umirovljenike koji svoje slobodno vrijeme provode promatrajući… 
Riječ Umarell dolazi iz bolonjskog dijalekta, a odnosi se na muškarce u mirovini koji vrijeme krate nadgledanjem građevinskih radova te neželjenim savjetovanjem stručnjaka i radnika na terenu. Umarelle ćete pronaći svuda: na mjestima gdje se popravljaju gradski semafori, popločavaju ulice, proširuju javni parkovi, postavljaju temelji za izgradnju nove zgrade ili tornja… Ovaj kulturološki fenomen u Italiji već godinama nasmijava brojne prolaznike, a od 2020. godine službeno je uveden i u talijanski rječnik.
11.
Na ruskom i ukrajinskom jeziku rakuna zovu jenot, na španjolskom mapache, a Dancima i većini Europe Jimothy je vaskebjørn, odnosno medvjed… 
Naziv za rakuna u Europi: 
FR Raton-laveur, "štakorčić perač"
CZ Medvídek mýval 
HU mosómedve
BE, NL Wasbeer 
SE Tvättbjörn 
DE Waschbär 
PL Szop (šop), ili szop pracz 
FI pesukarhu 
13.
Većina europskih jezika istim imenom zove i narančasto voće i narančastu boju, ali na Sredozemlju i u Makedoniji za juice treba tražiti čašu soka od “države na Atlantskom oceanu”, 
Države u kojima se naranča zove Portugal/portokal označene su narančasto na karti
15.
Da bi si olakšali posao, Europljani uglavnom ubijaju dvije muhe, dva zeca ili dvije ptice jednim udarcem. Tko će umjesto toga upiec dwie pieczenie na jednym ogniu, peći dva pečenja na jednoj vatri?
S izuzetkom poljskog izraz je uglavnom  
udariti/pogoditi/ubiti
- dvije ptice jednim kamenom
- dva zeca jednim hicem
- dvije muhe jednim udarcem
